CELEX: 62019CN0861
Language: fi
Date: 2019-11-26 00:00:00
Title: asia C-861/19: Ennakkoratkaisupyyntö, jonka Juzgado de lo Social no 26 de Barcelona (Espanja) on esittänyt 26.11.2019 – LJ v. Instituto Nacional de la Seguridad Social (INSS)

17.2.2020   
            
            
               FI
            
            
               Euroopan unionin virallinen lehti
            
            
               C 54/33
            
         
      Ennakkoratkaisupyyntö, jonka Juzgado de lo Social no 26 de Barcelona (Espanja) on esittänyt 26.11.2019 – LJ v. Instituto Nacional de la Seguridad Social (INSS)
      (asia C-861/19)
      (2020/C 54/36)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado de lo Social no 26 de Barcelona
      
         Pääasian asianosaiset
      
      
         Kantaja: LJ
      
         Vastaaja: Instituto Nacional de la Seguridad Social (INSS)
      
         Ennakkoratkaisukysymykset
      
      
                  1)
               
               
                  Voidaanko Espanjan yleisen sosiaaliturvalain (Ley General de la Seguridad Social (LGSS)), jonka uudelleenlaadittu teksti hyväksyttiin kuninkaan asetuksella 8/2015, 60 §:ssä tarkoitettua äitiyden perusteella maksettavaa lisää pitää positiivisena toimenpiteenä, jonka tarkoituksena on edistää SEUT 157 artiklan 4 kohdassa suojattua naisten ja miesten aineellista tasa-arvoa?
               
            
                  2)
               
               
                  Jos edelliseen kysymykseen vastataan myöntävästi, onko suhteellisuusperiaate esteenä sille, että kaikkiin positiivisiin toimenpiteisiin sovelletaan kuninkaan asetuksen 8/2015 ainoassa loppusäännöksessä mainittua ajallista rajoitusta, jonka perusteella lisä myönnetään ainoastaan eläkkeisiin, joiden perusteena oleva eläketapahtuma on sattunut 1.1.2016 jälkeen?